Աֆրիկյան միության տարածաշրջաններ

[thumb|250px|Աֆրիկյան միության տարածաշրջաններ.<br/>
<br/>
<br/>
<br/>
<br/>
<br/>
Ի նկատի ունենալ, որ [Հյուսիսային Աֆրիկայի տարածքում գտնվող Սեուտան և Մելիլյան պատկանում են Իսպանիային։]]**Աֆրիկյան միության տարածաշրջաններ**, աշխարհագրական տարածաշրջաններ, որտեղ տեղակայված են Աֆրիկյան միության անդամ երկրները։ Դրանք թվով 5-ն են:

Երբ ՄԱԿ-ի հիմնարար մարմիններից մեկը՝ Գլխավոր ասամբլեան, հստակ քանակությամբ տեղեր հատկացրեց Աֆրիկյան խմբին, ինչպես օրինակ՝ Անվտանգության խորհրդում կամ էլ Տնտեսական և սոցիալական խորհրդում, Աֆրիկյան միությունն այդ տեղերը բաշխում է՝ ելնելով աշխարհագրական այս տարածաշրջաններից։ Այդուհանդերձ, չնայած այն հանգամանքին, որ 1984-2017 թվականներին Մարոկկոն Աֆրիկյան միության անդամ չէր, այդ երկրին ևս տրվում էր կառույցներին անդամակցության հնարավորություն։ Թեկնածու երկրի կարգավիճակ ստանալու համար աֆրիկյան պետությունները ընտրության տարվա մինչև մարտ ամիսը պետք է դիմեն Աֆրիկյան միության գործադիր խորհրդի թեկնածուների հարցերով հանձաժողովին։ Վերջինս տեղերը հատկացնում է համամասնության սկզբունքով։ Օրինակ՝ Արևմտյան Աֆրիկային սովորաբար բաժին է հասնում տեղերի ամենամեծ բաժինը։

## Ցանկ
### Հյուսիսային Աֆրիկա

### Հարավային Աֆրիկա

### Արևելյան Աֆրիկա

### Արևմտյան Աֆրիկա

### Կենտրոնական Աֆրիկա

### Աֆրիկյան սփյուռք
Աֆրիկյան միության հիմնադիր ակտի 3-րդ (q) հոդվածում աֆրիկյան սփյուռքի վերաբերյալ տրվում է հետևյալ մեկնաբանությունը։ «Աֆրիկյան միության կառուցման գործի համար հրավիրել և քաջալերել աֆրիկյան սփյուռքին որպես մեր մայրցամաքի կարևոր մասի»։ Ավելին, Աֆրիկյան միությունը «աֆրիկյան սփյուռք» եզրույթին տալիս է հետևյալ սահմանումը. «աֆրիկյան սփյուռքը բաղկացած է ամբողջությամբ կամ մասամբ աֆրիկյա արմատներ ունեցող մարդկանցից, որոնք բնակվում են մայրցամաքից դուրս, անկախ նրանց քաղաքացիությունից և ազգությունից ու ցանկանում իրենց ներդրումն ունենալ մայրցամաքի զարգացման և Աֆրիկյան միության կառուցման գործում»։

2016 թվականին Աֆրիկյան միությունը մերժեց Հայիթիի անդամակցության հայտը, ինչը պայմանավորված էր անդամակցության կանոնակարգով։ Աֆրիկյան միության հիմնադիր ակտի 29.1 հոդվածի համաձայն՝ Միության անդամ կարող է դառնալ «բացառապես աֆրիկյան պետությունը»։

2021 թվականին ընդունված Աֆրիկյան միության կանոնադրության համաձայն՝ դիտորդի կարգավիճակ են ստանում բոլոր այն անձինք, որոնք նշանակվել են ներկայացնելու աֆրիկյան սփյուռքը Աֆրիկյան միության ասամբլեայում։ Առավել կոնկրետ, Աֆրիկյան միության կանոնադրությունը սահմանում է.2008 թվականի հունվարին Գործադիր խորհուրդը առաջարկեց, որ աֆրիկյան սփյուռքը կարող է դասակարգվել որպես վեցերորդ տարածաշրջան ու դրա մասնակցությունը Միության մարմիններում, ինչպես նաև գործողությունները պետք է խթանվեն (EX.CL/Dec.406(XII))։ Ասամբլեան ճանաչում է, որ սփյուռքը՝ որպես սուբյեկտիվ օբյեկտ, նպաստում է մայրցամաքի տնտեսական և սոցիալական զարգացմանը, այդ իսկ պատճառով դրա ներկայացուցիչները, որպես դիտորդներ, հրավիրվում են Ասամբլեայի նստաշրջաններին։Աֆրիկյան միությունը ստեղծել է նաև տարածաշրջանային կառույցներ, ինչպես օրինակ՝ Արևմտյան կիսագնդի աֆրիկյան սփյուռքի ցանցը ու միջազգային կառույցներ, ինչպես օրինակ՝ Տնտեսական, սոցիալական և մշակութային խորհուրդը, որը համակարգում է աֆրիկյան սփյուռքի հետ կապերը։

Ի հավելումն, Աֆրիկյան միությունը տարածաշրջանային և միջազգային մակարդակում սերտորեն համագործակցում է նաև AfricaRecruit-ի, Կարիբյան համայնքի, Ազգերի համագործակցության բիզնես խորհրդի, Միգրացիայի միջազգային կազմակերպության և Համաշխարհային բանկի հետ՝ աֆրիկյան սփյուռքի հետ կապված հարցերի շուրջ։ Ավելին, աֆրիկյան առանձին երկրներ, ինչպես օրինակ՝ Գանան, Եթովպիան, Նիգերիան, Հարավաֆրիկյան Հանրապետությունը, միջազգային մակարդակում քայլեր են ձեռնարկում աֆրիկյան սփյուռքի հետ կապված հարցերը կարգավորելու համար։

## Փոփոխություններ
Երբ ստեղծվեց Աֆրիկայի միասնության կազմակերպությունը, որը նախորդել էր Աֆրիկյան միությանը, Հարավային Աֆրիկայի երկրները դեռևս անկախ չէին ու անդամ պետությունները բաժանվել էին 4 տարածաշրջանների։ Այդ երկրների անկախության հռչակումից ու կազմակերպությանն անդամակցությունից հետո որոշ երկրներ, այդ թվում՝ Զամբիան, Բոտսվանան և Լեսոթոն միացան Արևելյան Աֆրիկայի խմբին, իսկ Անգոլան՝ Կենտրոնական Աֆրիկա խմբին։

1976 թվականին ընդունված որոշմամբ, որը կյանքի կոչվեց 1979 թվականին, ստեղծվեց Հարավային Աֆրիկայի խումբը։ Ավելի վաղ Արևելյան Աֆրիկային միացած վեց երկրները վերախմբավորվեցին ու դարձան նորաստեղծ այս խմբի անդամ, իսկ Անգոլան շարունակեց մնալ Կենտրոնական Աֆրիկայի կազմում։

1979-1980 թվականներին ընկած միջակայքում Սուդանը փոխեց իր խումբը՝ Հյուսիսային Աֆրիկայից անցում կատարելով Արևելյան Աֆրիկային։

1995 թվականին Անգոլան փոխեց իր խումբը՝ Կենտրոնական Աֆրիկայից անցում կատարելով Հարավային Աֆրիկային։

2000-2003 թվականներին ընկած միջակայքում Ռուանդան փոխեց իր խումբը՝ Կենտրոնական Աֆրիկայից անցում կատարելով Արևելյան Աֆրիկային։

2004 թվականին Մավրիտանիան փոխեց իր խումբը՝ Արևմտյան Աֆրիկայից անցում կատարելով Հյուսիսային Աֆրիկային։

## Ծանոթագրություններ

Կատեգորիա:Աֆրիկայի տարածաշրջաններ
Կատեգորիա:Աֆրիկյան Միություն